Ο **Ντάνιελ Τζόζεφ Κίναχαν** (γεννημένος στις 25 Ιούνιου 1977) είναι Ιρλανδός ναρκέμπορας και διοργανωτής αγώνων πυγμαχίας. Έχει κατονομαστεί από το Ανώτατο Δικαστήριο της Ιρλανδίας ως ηγετικό στέλεχος τους οργανωμένου εγκλήματος σε παγκόσμια κλίμακα. Σύμφωνα με την Υπηρεσία Περιουσιακών Στοιχείων από Εγκληματικές Δραστηριότητες στην Ιρλανδία, o Ντάνιελ Κίναχαν «ελέγχει και διαχειρίζεται» τις επιχειρήσεις της Ομάδας Οργανωμένου Εγκλήματος Κίναχαν (γνωστή ως Κίναχαν Καρτέλ) που διακινεί ναρκωτικά και όπλα στην Ιρλανδία, το Ηνωμένο Βασίλειο και την Ηπειρωτική Ευρώπη και «έχει διασυνδέσεις που διευκολύνουν τη διεθνή εγκληματική δραστηριότητα στην Ευρώπη, την Ασία, τη Μέση Ανατολή και τη Νότια Αμερική».

Το καρτέλ Κίναχαν είχε μια πολυετή διαμάχη με τη συμμορία Χατς η οποία ξεκίνησε το 2015 όταν ο Γκάρι Χατς δολοφονήθηκε στη Μαρβέγια της Ισπανίας από τη συμμορία Κίναχαν. Μέχρι τον Αύγουστο του 2021 τουλάχιστον 18 άτομα είχαν σκοτωθεί εξ αιτίας αυτής της βεντέτας.

Τον Οκτώβριο του 2022, ο επικεφαλής του Γραφείου Ναρκωτικών και Οργανωμένου Εγκλήματος της ιρλανδικής αστυνομίας δήλωσε σε ένορκη κατάθεση ενώπιον του Ανωτάτου Δικαστηρίου της Ιρλανδίας ότι ο Κίναχαν είχε «εγκρίνει έναν αριθμό δολοφονιών» στο πλαίσιο της διαμάχης Χατς-Κίναχαν.

Πρώτα χρόνια
------------

Ο Κίναχαν γεννήθηκε στο Δουβλίνο στις 25 Ιουνίου 1977 και είναι ο μεγαλύτερος γιος της Τζιν Μπόιλαν (απεβίωσε το 2014) και του Κρίστι Κίναχαν. Ο πατέρας του ο οποίος έχει καταδικαστεί στο παρελθόν για εμπόριο ναρκωτικών θεωρείται ο ιδρυτής του καρτέλ Κίναχαν. Σε ηλικία 23 ετών, ο Ντάνιελ συνελήφθη μαζί με άλλους τέσσερις για την «άγρια επίθεση» σε δύο μέλη της ιρλανδικής αστυνομίας έξω από το Σέλμπουρν Παρκ. Κατηγορήθηκε για επίθεση και αρχικά αρνήθηκε την εγγύηση από το Περιφερειακό Δικαστήριο του Δουβλίνου. Όμως τον επόμενο χρόνο οι κατηγορίες εναντίον του αποσύρθηκαν και επέστρεψε ελεύθερος στο σπίτι του.

Κίναχαν Καρτέλ
--------------

Σε διπλωματικό τηλεγράφημα που στάλθηκε το 2009 στο Πεντάγωνο από μια πρεσβεία των ΗΠΑ στη Νότια Αμερική, ο Κίναχαν περιγράφεται ως «ύποπτη διεθνής προσωπικότητα διακίνησης ναρκωτικών». Συνελήφθη στην Ισπανία το 2010 μαζί με τον πατέρα του Κρίστι και τον αδελφό του Κρίστοφερ Τζούνιορ.

Ο Κίναχαν ήταν ο στόχος της ένοπλης επίθεσης το 2016 στο ξενοδοχείο Regency στο Δουβλίνο όπου πυροβολήθηκαν τρία άτομα, συμπεριλαμβανομένου του 32χρονου συνεργάτη του Κίναχαν, Ντέιβιντ Μπερν ο οποίος σκοτώθηκε. Σύμφωνα με την Ιρλανδική αστυνομία, ο Κίναχαν διέφυγε πηδώντας από ένα παράθυρο. Επίσης, υπήρξε στόχος τουλάχιστον μιας ακόμη απόπειρας δολοφονίας.

Το 2018 ένας Ισπανός αστυνομικός κατέθεσε σε δικαστήριο της Μαρβέγια ότι ο Κίναχαν είχε διατάξει τη δολοφονία του Γκάρι Χατς στην Κόστα ντελ Σολ το 2015.12
Απαγόρευση εισόδου στις Ηνωμένες Πολιτείες.

Απαγόρευση εισόδου στις ΗΠΑ
---------------------------

Του έχει απαγορευτεί η είσοδος στις ΗΠΑ διότι είναι στη λίστα με τους «ναρκοτρομοκράτες» που έχει καταρτίσει το FBI και η Αμερικανική Υπηρεσία Δίωξης Ναρκωτικών. Η απαγόρευση εισόδου στις ΗΠΑ ισχύει επίσης για τον πατέρα του Κρίστι Κίναχαν, τον αδελφό του Κρίστοφερ Τζούνιορ και άλλους 27 συνεργάτες του καρτέλ Κίναχαν. Επιπλέον, ο Κίναχαν βρίσκεται στο στόχαστρο της Εθνικής Υπηρεσίας Εγκλήματος του Ηνωμένου Βασιλείου.

Τα έγγραφα της Υπηρεσίας Δίωξης Ναρκωτικών
------------------------------------------

Έγγραφα της Υπηρεσίας Δίωξης Ναρκωτικών (DEA) που στάλθηκαν στην ολλανδική αστυνομία αποκάλυψαν την ύπαρξη ενός «σούπερ καρτέλ» ναρκωτικών με επικεφαλής τους Ντάνιελ Κίναχαν, Ραφαέλε Ιμπεριάλε (έμπορος ναρκωτικών και όπλων της Καμόρα), Ριντουάν Ταγχί (Ολλανο-μαροκινός εγκληματίας) και Έντιν Γκατσανίν (Βόσνιος ναρκέμπορας).

Η DEA τους εντόπισε όλους μαζί στο γάμο του Κίναχαν το 2017 στο ξενοδοχείο Burj Al Arab στο Ντουμπάι όπου έχει τη βάση του το καρτέλ. Η DEA θεωρεί ότι το «σούπερ καρτέλ» είναι ένα από τα πενήντα μεγαλύτερα καρτέλ ναρκωτικών στον κόσμο το οποίο ελέγχει περίπου το ένα τρίτο του εμπορίου κοκαΐνης στην Ευρώπη. Σύμφωνα με τα έγγραφα της DEA, ο προορισμός όλων των αποστολών ναρκωτικών ήταν τα ολλανδικά λιμάνια.

Οι κυρώσεις των Ηνωμένων Πολιτειών
----------------------------------

Τον Απρίλιο του 2022 το Γραφείου Ελέγχου Εξωτερικών Υποθέσεων του Υπουργείου Οικονομικών των ΗΠΑ επέβαλε κυρώσεις στον Ντάνιελ Κίναχαν, στον πατέρα του Κρίστυ Κίναχαν, στον αδελφό του Κρίστοφερ Κίναχαν Τζούνιορ και σε τέσσερις άλλους βασικούς συνεργάτες της οικογένειας Κίναχαν. Το Γραφείο Ελέγχου Εξωτερικών Υποθέσεων αναφέρεται στην οικογένεια και τους συνεργάτες της ως «Ομάδα Οργανωμένου Εγκλήματος Κίναχαν» ή «KOCG». Η KOCG προστέθηκε στον κατάλογο των ειδικώς σεσημασμένων πολιτών σύμφωνα με το νόμο των ΗΠΑ για τις Διεθνείς Έκτακτες Οικονομικές Εξουσίες και το Εκτελεστικό Διάταγμα 13581.

Στις 12 Απριλίου 2022, το Υπουργείο Εξωτερικών των ΗΠΑ ανακοίνωσε την προσφορά αμοιβών έως και 5 εκατομμυρίων δολαρίων στο πλαίσιο του Προγράμματος Ανταμοιβής για πληροφορίες που θα οδηγήσουν στη σύλληψη ή/και την καταδίκη των μελών της οικογένειας Κίναχαν. Η ανταμοιβή προσφέρεται από κοινού με την Ιρλανδική Αστυνομία, την Εθνική Υπηρεσία Εγκλήματος και την Διεύθυνση Δίωξης Ναρκωτικών.

Πάγωμα τραπεζικών λογαριασμών
-----------------------------

Στις 21 Απριλίου 2022, τα Ηνωμένα Αραβικά Εμιράτα πάγωσαν τα περιουσιακά στοιχεία του Ντάνιελ Κίναχαν, συμπεριλαμβανομένων προσωπικών και επιχειρηματικών τραπεζικών λογαριασμών.

Παραπομπές
----------

1. ↑  www.independent.ie/irish-news/who-is-daniel-kinahan-from-1bn-crime-empire-and-murderous-feuds-to-his-planned-life-as-boxing-promoter-39281504.html.
2. ↑  www.rte.ie/news/2019/0802/1066647-how-the-kinahan-crime-gang-were-jailed/.
3. ↑  www.irishtimes.com/news/crime-and-law/the-six-unsolved-gun-murders-linked-to-the-kinahan-cartel-1.2538303.
4. ↑  «Daniel Kinahan 'reinventing' himself as boxing promoter». 18/05/2020. .
5. ↑  «Boxing promotions company MTK enters partnership with Daniel Kinahan». RTÉ News. 21 May 2020.. Ανακτήθηκε στις 12 June 2020.
6. ↑  «Outrage in Ireland over Tyson Fury thanking Daniel Kinahan». *ESPN*. 11 June 2020.. Ανακτήθηκε στις 13 June 2020.
7. ↑  McQuinn, Cormac (12 June 2020). «Daniel Kinahan: Outrage over Dublin gang boss role in world boxing showpiece». Belfast Telegraph.. Ανακτήθηκε στις 13 June 2020.
8. ↑  «Government to write to UK counterparts over Daniel Kinahan controversy». Press Association. 11 June 2020. Αρχειοθετήθηκε από το πρωτότυπο στις 2020-06-13.. Ανακτήθηκε στις 13 June 2020.
9. ↑  «Daniel Kinahan 'reinventing' himself as boxing promoter». RTÉ News. 18 May 2020.. Ανακτήθηκε στις 13 June 2020.
10. ↑  Foy, Ken (11 September 2017). «Garda crackdown on crime has cost Kinahan gang millions as big hitters face criminal charges». Irish Independent.. Ανακτήθηκε στις 13 June 2020.
11. ↑  MacNamee, Garreth (17 May 2020). «The curious case of Daniel Kinahan: Cocaine scion or boxing power broker?» (στα αγγλικά). TheJournal.ie.. Ανακτήθηκε στις 13 June 2020.
12. ↑  Güell, Oriol (7 November 2016). «Why is Irish drug trafficker Christy Kinahan still at liberty on the Costa del Sol?» (στα αγγλικά). EL PAÍS.. Ανακτήθηκε στις 13 June 2020.
13. ↑  Reynolds, Paul (31 August 2020). «Two Kinahan gang members jailed over plot to kill Patrick Hutch». RTÉ News.. Ανακτήθηκε στις 22 April 2021.
14. ↑  Schiller, Robin (13 October 2022). «Daniel Kinahan: High Court grants order for CAB to seize Dublin mansion from cartel boss». Irish Independent.. Ανακτήθηκε στις 3 January 2023.
15. 1 2 3  Brady, Tom (12 June 2020). «Who is Daniel Kinahan? From €1bn crime empire and murderous feuds, to his planned life as boxing promoter». Irish Independent.. Ανακτήθηκε στις 13 June 2020.
16. ↑  Feehan, Conor; Foy, Ken (7 May 2014). «No sign of crime boss Dapper Don at funeral of estranged wife Jean». *Irish Independent*.. Ανακτήθηκε στις 12 May 2021.
17. ↑  Lally, Conor (17 February 2016). «The six unsolved gun murders linked to the Kinahan cartel». The Irish Times.. Ανακτήθηκε στις 12 June 2020.
18. ↑  Tallant, Nicola (19 February 2021). «Daniel Kinahan’s no proud son of Dublin, he’s our shame and latest statement shows ever greater distance from reality». *Irish Independent*.. Ανακτήθηκε στις 30 March 2021.
19. 1 2  O'Keeffe, Cormac (8 February 2016). «Gardaí believe main target jumped out a window to escape Regency hotel attack». Irish Examiner.. Ανακτήθηκε στις 13 June 2020.
20. ↑  Lally, Conor (8 February 2016). «Regency Hotel shooting: Cutbacks saw gardaí miss a big target». The Irish Times.. Ανακτήθηκε στις 13 June 2020.
21. ↑  Gallagher, Conor (11 June 2020). «Daniel Kinahan's role in major boxing match draws ire». The Irish Times.. Ανακτήθηκε στις 12 June 2020.
22. ↑  Gallagher, Conor (11 June 2020). «Daniel Kinahan's role in major boxing match draws ire». The Irish Times.. Ανακτήθηκε στις 12 June 2020.
23. 1 2  O'Neill, Sean (13 June 2020). «Daniel Kinahan: Tyson Fury's adviser is on radar of UK drug unit». *The Times*.. Ανακτήθηκε στις 13 June 2020.
24. ↑  Dillon, Eamon (2022-01-02). «Daniel Kinahan's super cartel imported whopping €23 billion worth of cocaine into Europe». *Sunday World*.. Ανακτήθηκε στις 2022-01-11.
25. ↑  «Taghi part of "super cartel" controlling third of EU cocaine trafficking: report». *NL Times* (στα Αγγλικά). 18 Οκτωβρίου 2019. Ανακτήθηκε στις 24 Ιουνίου 2020.
26. ↑  «Bundelen cokekartels de krachten in Dubai?» (στα Ολλανδικά).
27. ↑  «Werkt Ridouan Taghi samen met deze drugshandelaren?» (στα Ολλανδικά).
28. ↑  Reynolds, Paul (12 April 2022). «US imposes sanctions on senior members of Kinahan gang». RTÉ News.. Ανακτήθηκε στις 12 April 2022.
29. ↑  «Department of State Offers Reward for Information to Bring Three Irish Transnational Criminals to Justice». *United States Department of State* (στα Αγγλικά). Ανακτήθηκε στις 12 Απριλίου 2022.
30. ↑  «Daniel Kinahan hit with fresh blow as UAE freezes his bank accounts». *Irish Independent*. 2022-04-21.. Ανακτήθηκε στις 2022-04-21.